Številka: 35409-249/2023-2570-12

Datum: 12.12.2023

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23), četrtega odstavka 128. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP; v nadaljnjem besedilu: ZUreP-3), šestega odstavka 77. člena Zakona o varstvu okolja (Uradni list RS, št. 44/22, v nadaljnjem besedilu: ZVO-2), v povezavi s 101a. členom Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O; v nadaljnjem besedilu: ZON), na vlogo pripravljavca plana Občina Radovljica, Gorenjska cesta 19, 4240 Radovljica o obveznosti izvedbe celovite presoje vplivov na okolje za Občinski podrobni prostorski načrt za območje enote urejanja prostora LE01 Center Lesce (7. Zgornja terasa), naslednje

**MNENJE**

1. V postopku priprave Občinskega podrobnega prostorskega načrta za območje enote urejanja prostora LE01 Center Lesce (7. Zgornja terasa) ni treba izvesti postopka celovite presoje vplivov na okolje.
2. V postopku priprave Občinskega podrobnega prostorskega načrta za območje enote urejanja prostora LE01 Center Lesce (7. Zgornja terasa) ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

**Obrazložitev:**

I.

Občina Radovljica, Gorenjska cesta 19, Radovljica (v nadaljnjem besedilu: pripravljavec plana) je z vlogo št. 3503-0012/2023 z dne 6.11.2023, prejeto dne 6.11.2023, zaprosila Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu: ministrstvo) za mnenje o obveznosti izvedbe celovite presoje vplivov na okolje po 128. členu ZUreP-3, v postopku priprave in sprejemanja Občinskega podrobnega prostorskega načrta za območje enote urejanja prostora LE 01 Center Lesce (7. Zgornja terasa) (v nadaljnjem besedilu: plan). Gradivo plana (izdelovalec: Delavnica d.o.o., Tržaška cesta 3a, 1360 Vrhnika, št. projekta: 022/2023, oktober 2023), je bilo javno dostopno na spletnem strežniku Občine Radovljica, na spletnem naslovu: [www.radovljica.si/objava/842145](http://www.radovljica.si/objava/842145).

V skladu s četrtim odstavkom 128. člena ZUreP-3, občina v postopku priprave OPPN prosi ministrstvo, pristojno za celovito presojo vplivov na okolje, za mnenje o obveznosti izvedbe celovite presoje vplivov na okolje, če presodi, da se z OPPN načrtuje prostorske ureditve, ki niso bile celovito presojane že pri pripravi OPN, in gre za take ureditve, ki bi bile poseg v okolje, za katerega je treba izvesti presojo vplivov na okolje, v skladu s predpisi, ki urejajo varstvo okolja, ali za ureditve, za katere je zahtevana presoja sprejemljivosti na varovana območja, ali za ureditve, ki bi lahko pomembneje vplivale na okolje. Skladno s petim odstavkom 128. člena ZUreP-3, ministrstvo, pristojno za celovito presojo vplivov na okolje, v 30 dneh po prejetju zaprosila, obvesti občino o obveznosti izvedbe celovite presoje vplivov na okolje.

Po določilih 77. člena ZVO-2 je treba v postopku priprave plana, programa, načrta ali drugega splošnega akta, katerega izvedba lahko pomembno vpliva na okolje, izvesti celovito presojo vplivov na okolje, s katero se ugotovijo in ocenijo vplivi na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. Drugi odstavek 77. člena ZVO-2 določa, da se za plan izvede celovita presoja vplivov na okolje, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 89. člena ZVO-2, ali če je zanj zahtevana presoja sprejemljivosti po predpisih o ohranjanju narave.

V skladu s četrtim odstavkom 89. člena ZVO-2, Vlada RS predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja na podlagi Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

V skladu s četrtim odstavkom 77. člena ZVO-2 se, ne glede na določbe prejšnjih odstavkov tega člena, celovita presoje vplivov na okolje ne izvede za plan, izdelan na podlagi plana, za katerega je bila že izvedena celovita presoja vplivov na okolje, če za planirane posege niso določeni novi ali podrobnejši izvedbeni pogoji, če ne vsebuje novih posegov ali ne zajema novih območij glede na plan, na podlagi katerega je pripravljen. Skladno z določili šestega odstavka 77. člena ZVO-2 se ministrstvo pred odločitvijo o tem, ali je treba za plan izvesti celovito presojo vplivov na okolje, predhodno posvetuje tudi z ministrstvi in organizacijami, pristojnimi za področja, na katera bi plan lahko pomembno vplival.

Na podlagi 101. člena ZON se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

II.

Ministrstvo je preučilo gradivo ter ugotovilo, da se predmetni plan izdeluje na podlagi nadrejenega plana – Odloka o prostorskem redu Občine Radovljica (DN UO, št. 159/2012, 166/2012, 170/2013, 178/2013, 191/2014, 194/2015, 202/2015, 233/2017, 235/2017 in 289/2022; v nadaljevanju: Prostorski red Občine Radovljica), za katerega je bil izveden postopek celovite presoje vplivov na okolje in sprejemljivosti na varovana območja narave, ki se je zaključil z odločbo ministrstva, pristojnega za okolje št. 35409-107/2005/39 z dne 3.02.2012, s katero je potrdilo sprejemljivost vplivov izvedbe plana na okolje.

S predmetnim planom se na ureditvenem območju z namensko rabo MO – osrednje površine s površino pribl. 8,8 ha, na severnem delu krajevne skupnosti Lesce v Občini Radovljica na stavbnih zemljiščih načrtuje gradnja stanovanjskih stavb s pribl. 25.000 m2 (2,5 ha) površin (večstanovanjskih stavb z etažnostjo P+2+M ter P+3+M s pribl. 150 stanovanji, enodružinskih hiš z etažnostjo P+1+M na pribl. 2.200 m2 površin na severozahodu območja), ter v manjšem delu objektov z javnim programom (prostorska in programska nadgradnja doma krajevne skupnosti, dom za starejše občane, zdravstveni dom, širitev vrtca ipd) s pribl. 3.800 m2 površin, s pripadajočo infrastrukturo in ureditvijo zelenih površin. Skupaj je na območju predvidenih okoli 28.800 m2 (2,88 ha) pozidanih površin. Načrtovana soseska bo umeščena v že urbanizirano območje. Prometna in komunalna opremljenost širšega območja omogočata priključitev načrtovanih stavb na javno gospodarsko infrastrukturo.

Na podlagi predloženega gradiva je ministrstvo ugotovilo, da za predmetni plan ni treba izvesti presoje vplivov na okolje na podlagi 89. člena ZVO-2 in Priloge 1 Uredbe o PVO (vrste posegov v okolje, za katere je presoja vplivov na okolje obvezna), ker ne vsebuje posegov, za katere je presoja vplivov na okolje obvezna.

Na podlagi 101. člena ZON se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

Ministrstvo je v postopku pridobilo mnenje Zavoda RS za varstvo narave, OE Kranj št. 3563-0496/2023-7 z dne 20.11.2023, v katerem je navedeno, da območje plana leži izven posebnega varstvenega območja (Natura 2000) in zavarovanega območja, zato presoje sprejemljivosti vplivov izvedbe plana v naravo na varovana območja ni treba izvesti.

Na podlagi vpogleda v javno dostopne podatke (Atlas okolja, Agencija RS za okolje) je ministrstvo prav tako ugotovilo, da območje plana ne vsebuje niti posega na posebna varstvena in zavarovana območja narave. Ministrstvo je zato odločilo, da za plan ni treba izvesti presoje sprejemljivosti na varovana območja narave po 101.a členu ZON.

III.

Ministrstvo je v postopku preučilo tudi obstoj drugih okoljskih razlogov za uvedbo celovite presoje vplivov na okolje in v skladu s 3. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09; v nadaljnjem besedilu Uredba o merilih) pridobilo mnenja Ministrstva za kulturo, Direktorata za kulturno dediščino, Ministrstva za zdravje, Direktorata za javno zdravje, Ministrstva za kmetijstvo, gozdarstvo in prehrano, Direktorata za kmetijstvo (s področja ravnanja s kmetijskimi zemljišči), Ministrstva za naravne vire in prostor, Direkcije RS za vode, ter Zavoda za gozdove, OE Bled.

Ministrstvo za kulturo, Direktorat za kulturno dediščino je podalo mnenje št. 35012-122/2023-3340/4 z dne 28.11.2023, v katerem je navedlo, da je glede na načrtovane ureditve ter varstveni režim in stanje kulturne dediščine verjetnost pomembnejših vplivov izvedbe plana na kulturno dediščino majhna, zato z vidika varstva kulturne dediščine ni treba izvesti celovite presoje vplivov na okolje.

Ministrstvo za kmetijstvo, gozdarstvo in prehrano, Direktorat za kmetijstvo je podalo mnenje št. 3504-66/2023/2 z dne 10.11.2023 iz katerega izhaja, da predlagana prostorska ureditev ne posega na območje kmetijskih zemljišč, zato se do predlaganih ureditev ni opredelilo.

Ministrstvo za zdravje, Direktorat za javno zdravje je podalo mnenje št. 354-138/2023/2 z dne 28.11.2023, v katerem je navedlo, da soglaša z mnenjem, ki ga je zanj pripravil NIJZ pod št. 354-210/2023-2 (256) z dne 28.11.2023, v katerem je ocenil, da na podlagi podatkov o značilnostih plana, vplivov in območij, ki bodo verjetno prizadeta, izvedba plana v obliki in obsegu, kot je to opisano v predloženi dokumentaciji verjetno ne o imela pomembnega vpliva na zdravje in počutje ljudi.

Ministrstvo za naravne vire in prostor, Direkcija RS za vode, Sektor območja zgornje Save je v mnenju št. 35021-41/2023-2 z dne 5.12.2023 navedlo, da priprava plana na podlagi predložene dokumentacije verjetno ne bo pomembneje vplivala na okolje s stališča varovanja vodnega režima in stanja voda. Ureditveno območje obsega površine na severnem delu naselja Lesce, predvideni so pretežno stanovanjski objekti ter delno objekti z javnim programom, območje pa ne tangira varstveni, varovanih ali ogroženih območij, kot jih opredeljuje ZV-1.

Zavod za gozdove, OE Bled je podalo mnenje št. 3407-73/2023 z dne 4.12.2023, v katerem je navedlo, da na obravnavanem območju urejanja glede na podatke GGN GGE Radovljica levi breg Save 2019 - 2028 (Uradni list RS, št. 79/19) ni evidentiranih gozdnih površin, zato meni, da izvedba plana verjetno ne bo pomembno vplivala na okolje z vidika njihove pristojnosti.

IV.

Na podlagi ugotovljenih dejstev, dokazov ter predloženih mnenj ministrstev in organizacij, ki sodelujejo v postopku CPVO je ministrstvo ugotovilo, da:

* se predmetni plan izdeluje na podlagi plana, za katerega je bila že izvedena celovita presoja vplivov na okolje in ne bo pomembneje vplival na okolje,
* predmetni plan ne zajema novih območij glede na plan, na podlagi katerega je pripravljen,
* se obstoječa namenska raba prostora z izvedbo plana ne bo spremenila,
* se s planom ne načrtuje ureditev, ki bi pomembno vplivale na zdravje in počutje ljudi,
* izvedba plana ne bo pomembno vplivala na naravne vrednote in biotsko raznovrstnost, na območja kulturne dediščine ali na območja krajin s priznanim varstvenim statusom,
* s planom načrtovane ureditve ne bodo vplivale na gozd in gozdni prostor,
* s planom načrtovane ureditve ne bodo vplivale na varstvo kmetijskih zemljišč,
* izvedba plana ne bo pomembno vplivala na vodni režim in stanje voda,

zato zanj ni treba izvesti celovite presoje vplivov na okolje po določilih 128. člena ZUreP-3 in 77. člena ZVO-2, niti presoje sprejemljivosti vplivov izvedbe plana na varovana območja po določilih 101. člena ZON, ter je odločilo tako, kot izhaja iz 1. in 2. točke izreka tega mnenja.

V tem postopku stroški niso nastali, zato je ministrstvo odločilo tako, kot izhaja iz 3. točke izreka tega mnenja.

Skladno z določili petega odstavka 128. člena ZUreP-3 je to mnenje zavezujoče in se skupaj s sklepom o pripravi OPPN objavi v prostorskem informacijskem sistemu.

|  |  |  |
| --- | --- | --- |
| Postopek vodil:Ljubiša StanojevićPodsekretar |  | dr. Tanja Pucelj VidovićVodja Sektorja za okoljske presoje |

Vročiti (elektronsko):

* Občina Radovljica, obcina.radovljica@radovljica.si

V vednost (elektronsko):

* Ministrstvo za kulturo, Direktorat za kulturno dediščino, gp.mk@gov.si
* Ministrstvo za zdravje, Direktorat za javno zdravje, gp.mz@gov.si
* Ministrstvo za kmetijstvo, gozdarstvo in prehrano, Direktorat za kmetijstvo, gp.mkgp@gov.si
* Direkcija RS za vode, Sektor območja zgornje Save, gp.drsv-kr@gov.si
* Zavod za varstvo narave – OE Kranj, zrsvn.oekr@zrsvn.si
* Zavod za gozdove, OE Bled, OEBled@zgs.gov.si